CELEX: 62015TN0289
Language: et
Date: 2015-06-02 00:00:00
Title: Kohtuasi T-289/15: 2. juunil 2015 esitatud hagi – Hamas versus nõukogu

27.7.2015   
            
            
               ET
            
            
               Euroopa Liidu Teataja
            
            
               C 245/43
            
         2. juunil 2015 esitatud hagi – Hamas versus nõukogu
   (Kohtuasi T-289/15)
   (2015/C 245/52)
   Kohtumenetluse keel: prantsuse
   
      Pooled
   
   
      Hageja: Hamas (Doha, Katar) (esindaja: advokaat L. Glock)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 26. märtsi 2015. aasta otsus (ÜVJP) 2015/521, millega ajakohastatakse ja muudetakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ja millega tunnistatakse kehtetuks otsus 2014/483/ÜVJP, Hamasi puudutavas osas (sh Hamas-Izz-al-Din-al-Quassem);
            
         
               —
            
            
               tühistada nõukogu 26. märtsi 2015. aasta rakendusmäärus (EL) 2015/513, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) nr 790/2014, Hamasi puudutavas osas (sh Hamas-Izz-al-Din-al-Quassem);
            
         
               —
            
            
               mõista kõik kohtukulud välja nõukogult.
            
         
      Väited ja peamised argumendid
   
   Hagi põhjendamiseks esitab hageja seitse väidet.
   
               1.
            
            
               Esimene väide, et on rikutud ühise seisukoha 2001/931 (1) artikli 1 lõiget 4, kuna nõukogu viidatud siseriiklikud otsused ei vasta selles artiklis esitatud tingimustele, et neid saaks pidada pädeva asutuse tehtud otsusteks.
            
         
               2.
            
            
               Teine väide, et seoses faktiliste asjaolude sisulise õigsusega on tehtud viga, kuna nõukogu viidatud asjaolude kohta ei ole valdavas osas esitatud mingisuguseidki tõendeid.
            
         
               3.
            
            
               Kolmas väide, et on antud väär hinnang sellele, kas Hamas on terrorirühmitus.
            
         
               4.
            
            
               Neljas väide, et on rikutud mittesekkumise põhimõtet, millega on vastuolus see, et Hamasi, mis on Palestiinas korraldatud valimised võitnud seadluslik poliitiline liikumine ja moodustab Palestiina valitsuse tuumiku, oleks võimalik pidada terroristlikuks üksuseks.
            
         
               5.
            
            
               Viies väide, et nõukogu on rikkunud põhjendamiskohustust.
            
         
               6.
            
            
               Kuues väide, et on rikutud hageja kaitseõigusi ja tema õigust tõhusale kohtulikule kaitsele siseriiklikus etapis.
            
         
               7.
            
            
               Seitsmes väide, et on rikutud omandiõigust, kuna hageja varade külmutamine on tema omandiõiguse põhjendamatu riive.
            
         
      (1)  Nõukogu 27. detsembri 2001. aasta ühine seisukoht terrorismivastaste erimeetmete rakendamise kohta (EÜT L 344, lk 93; ELT eriväljaanne 18/01, lk 217).